钦定古今图书集成/历象汇编/历法典/第068卷 > 图
## 钦定古今图书集成/历象汇编/历法典/第068卷 > 图

如图丁地心乙甲为太阳近远两处各为心同径作己戊庚己丙庚两弧火星圈弧也日在乙远火星行之心在丙为近于地日在甲近于地火星在戊远处均数大小从大阳远近而生理也〈见本历首卷〉又曰：“凡测火星在本天最

高，其岁圈半径比测火星在最高冲所得更大，与土、
木二星及视学之法相反。论在最高极远处宜见之
小，在最高冲极近处宜见之大，乃依所测。不然，盖在
最高最庳之中，其大小有比例，数具下文。”

从上二论试之，格白尔曾著有书备详测算诸论颇
繁，今姑译其法之一二，如测火星岁圈之半径，先择
火星在本天最高低之中，而免其差之一根。

第一测总积六千三百七年，为“万历二十二年甲午。”
〈西历〉正月初三日戌初，《苐谷》测得火星在降娄宫十八
度三十八分。

此时因平行表算得火星平行。〈从冬至起算〉为一百三十
八度二十三分三十秒，引数为二百五十九度四十
二分二十秒，用两心差算先均数。〈法见用法〉得十度三十
三分三十秒，其号为“加。”加之得一百四十八度五十
七分，乃实经度也。时太阳视行躔星纪宫二十三度
三十分四十秒，于火星经度相减，得一百二十五度
二十六分二十秒。以减半周，得五十七度三十三分
四十秒，乃岁圈上从极远处之引数也。又测火星，得